Status for gjennomføring av vedtatt plan for næring- og tilflyttingsarbeidet i 2021:

Gjennomføringsplanen / handlingsplanen bygger på eksisterande samfunnsdel, som du kan lese her (denne er under revidering):

<https://www.lom.kommune.no/_f/p6/i59b8e2cd-7b7a-4f35-ae23-85ac18284680/samfunnsdelen_vedtak_161027.pdf>

Det er elles greitt å merke seg at landbruksnæringa blir fulgt opp av felles landbrukskontor for Lom og Skjåk, som har eit eige planverk.
Landbruk er derfor ikkje omfatta av denne planen, men dei blir likevel indirekte involvert fordi mange av arbeidsoppgåvene er overlappande med næring.
I 2023 kan det bli aktuelt å lage ein felles gjennomføringsplan for næring, tilflytting og landbruk, men dette er ikkje avklart enda.

|  |  |  |  |
| --- | --- | --- | --- |
| Delmål  | Aktivitet / handling:  | Tidsplan:  | Status på gjennomføring:  |
| Vidareutvikling av sentrumsområde / Lom nasjonalparklandsby | Utarbeide ny tiltaksplan for Lom nasjonalparklandsby i 2021 og søk om eksterne midlar til to tiltak: * Eldhus i Presthaugen
* "Trekanten" utanfor Presthaugen
 | 2021 | Delvis gjennomført. Vi fekk avslag på tilskot til "trekanten", men så dette vart lagt på is inntil vidare. Men arbeidet med eldhuset vart fullfinansiert, og skal etter planen stå klar i april 2022.  |
| Konstituering av Landsbyrådet og arrangere minst to møtepunkt pr. år | 2021 | Delvis gjennomført. Det vart arrangert eit møte i Landsbyrådet i 2021. Vi fekk avslag på søknaden vår, som gjorde at behovet for møte vart mindre enn estimert.  |
| Bestill fotturkart for nasjonalparklandsbyen før høgsesongen og distribuer ut. Avklar skjøtselstiltak / landsbyvakt.  | 2021 | Gjennomført.  |
| Gjennomfør tiltak definert i søknad om stadsutviklingsmidlar, finansiert av tidlegare Oppland fylkeskommune, inklusiv: * Informasjonstiltak
* Tilrettelegging for bussparkering i industriområdet
* Skilting til nytt offentleg toalett på Nilsbue
 | 2021 | Gjennomført. Sluttrapport levert til Innlandet fylkeskommune innan 31. desember 2021.  |
| Jobbe for å etablere / vidareutvikle attraktive kontorfellesskap i samarbeid med private.  | Kontinuerleg / etter behov. | Gjennomført. Det har vore jobba ein del med å støtte opp om private tilbod i 2021. Kommunen har bidratt som sparringspartnar og med profilering. Fyrste fase av Nilsbue skal stå klar innan 31. januar 2022, og det har også kome opp eit nytt tilbod på Fjoset med fem kontorplassar + møterom. Norsk fjellsenter vurderer fjerde utbyggingsfase med fleire kontorplassar.  |
| Avklare retningslinjer for torghandel i Lom sentrum | 2021-2022 | Blir vidareført i gjennomføringsplanen for 2022, og blir sett i forbindelse med moglegheitsstudiet.  |
| Implementere Lom som nasjonalparklandsby- og nasjonalparkkommune, i tråd med vedtatt plan | Kontinuerleg / etter behov. | Gjennomført. |
| Legge til rette for nyetableringar og vidareutvikling av eksisterande verksemder. | Hjelpe minst 5 – 10 organisasjonar kvart år med rådgjeving / å kome i kontakt med riktig verkemiddelaktør | 2021 | Gjennomført. I løpet av 2021 har ca. 13 bedrifter i Lom fått rådgjeving/ hjelp til å kome i kontakt med riktig verkemiddelaktør / hjelp til søknadsskriving.  |
| Gjennomføre programmet "Vårt lokalsamfunn" gjennom Ungt Entreprenørskap for 4./5. klasse på barneskulen |  2021 | Ikkje gjennomført. Primært pga. korona-restriksjonar, men også pga. høgare arbeidspress på kommunalsjef oppvekst.  |
| Informasjonsarbeid- og omdømmebygging av Lom gjennom kanalar som nyheitsbrev, Lom næringsforum og heimeside.  | Kontinuerleg / etter behov. | Gjennomført. Det blir publisert innlegg på Lom næringsforum på Facebook nesten dagleg, og har no i underkant av 800 følgjarar. Det har også nyleg vorte oppretta ein eigen Instagram-konto for å nå yngre målgrupper (Lom næringsforum på Instagram). Det har vorte sendt ut 8 nyheitsbrev i løpet av året.  |
| Gjennomføre ein "innovasjonscamp" for 8. / 9.. klasse på ungdomsskulen  | 2021 | Gjennomført. |
| Bruke kommunalt næringsfond for å oppnå mål i kommuneplanens samfunnsdel.  | Kontinuerleg / etter behov. | Gjennomført. Det har riktignok vorte sendt inn / behandla færre søknadar til kommunalt næringsfond i 2021 som følgje av korona.  |
| Sikre god dialog mellom kommunen og næringsaktørar på saker som gjeld bygging, skilting etc.  | Kontinuerleg / etter behov. | Vanskeleg å måle, men bedrifter som har tatt kontakt har fått oppfølging.  |
| Tildeling og oppfølging av festekontraktar i industriområdet | Kontinuerleg / etter behov. | Gjennomført. Bedrifter som har tatt kontakt har fått oppfølging.  |
| Profilere regionalt etableringskurs i regi av Skåppå / Innlandet Fylkeskommune. Ta initiativ til andre kurstilbod etter behov. | 2021 | Gjennomført. Det vart tatt direkte kontakt med fleire aktuelle kursdeltakarar i forkant. Av 13 deltakarar var 2 frå Lom på vårkurset, av 11 påmeldte var 2 frå Lom på haustkurset.  |
| Gjennomfør minst 10 bedriftsbesøk, gjerne saman med politisk nivå | 2021 | Gjennomført. Det har vorte gjennomført 19 fysiske bedriftsbesøk både med og utan ordførar i 2021, der kommunen har dratt ut til bedrifta. Vanlege møter etc. kjem i tillegg.  |
| Legg til rette for gode møtearenaer for næringslivet, med minimum fire treff / webinar med relevante tema i løpet av året. | 2021 | Delvis gjennomført. På grunn av korona har det vore vanskeleg med fysiske arrangement, men vi har gjennomført totalt tre arrangement – eit frukostmøte, ein næringspub og eit webinar.  |
| Gjennomføre ei spørjeundersøking for å avklare behov / forventningar hos næringslivet knytt til næringsarbeidet i Lom kommune, som eit ledd i arbeidet med ny samfunnsdel. | 2021 | Gjennomført. Svara er førebels presentert for samfunnsutvalet.  |
| Systematisere og gå gjennom alle festekontraktar i industriområde for å rydde opp i feil etc. | 2022 - 2023 | Blir vidareført til gjennomføringsplanen i 2022.  |
| Ferdigstille arbeidet med å få på plass eit grunnleggande godt breibandstilbod i kommunen, oppfølging av tidlegare NKOM-søknadar | Kontinuerleg / etter behov. | Delvis gjennomført. Lom ligg an til å bli den andre kommunen i Nord-Gudbrandsdalen som får full fiberdekning, sjølv om arbeidet dessverre tek lang tid og har vore utsett for fleire utsettingar. Det er fleire næringsaktørar som framleis treng hjelp til å få på plass eit tilstrekkeleg breibandstilbod.  |
| Oppfølging av skjønnsmiddelsøknad innanfor regionalt næringssamarbeid dersom denne blir innvilga.  | 2021 | Delvis gjennomført – arbeidet pågår fortsatt.  |
| Oppdatere retningslinjene for bruk av næringsfondet. | 2021 - 2022 | Blir vidareført til gjennomføringsplanen i 2022 – det er ynskjeleg å avvente denne revideringa til ny samfunnsplan er på plass.  |
| Tilflyttingsarbeid; Profilere Lom i samsvar med ledige næringsbygg /tomter, busetting, rask saksbehandling, reiseliv, arrangement og nasjonalparkar | Ha god oversikt over ledige bustadar i Lom, for å hjelpe både eksisterande innbyggjarar og potensielle tilflyttarar med å finne ein god stad å bu. Vurdere grep for å få meir bustadbygging i Lom.  | Kontinuerleg / etter behov. | Gjennomført. Lista er kontinuerleg oppdatert og ligg tilgjengeleg her: <https://www.lom.kommune.no/om-lom/bu-og-arbeide-i-lom/bu-i-lom/> Vi har deltatt på GNIST kompetanse gjennom DOGA og søkt om å bli GNIST-kommune i 2022, med fokus på bustadbygging.  |
| Delta på regionkontorets prosjekt "tilflytting 2.0"1. Stillingsslepp Q1 – 20212. Boligtorget Nord-Gudbrandsdalen3. Komtiloss.no4. "Fløtte heimat" |  2021 | Gjennomført. Stillingssleppet vart gjennomført med ny rekord (350 ledige stillingar), live-sending og med gode resultat med tanke på antall klikk / rekkevidde.  |
| Utarbeide og vedta nye retningslinjer for kommunale utleigebustadar, for å sikre at desse ikkje står tome | 2021 | Gjennomført. Nye retningslinjer og elektronisk søknadsskjema for kommunale bustadar er no på plass, dei ligg her: <https://www.lom.kommune.no/om-lom/bu-og-arbeide-i-lom/bu-i-lom/kommunale-bustadar/>Arbeidet har gitt resultat, dei fleste kommunale bustadane er no utleigd.  |
| Arrangere minst eit treff for både nye og gamle innbyggjarar, for å betre integreringa | 2021-2022 | Gjennomført. Over 40 personar vart med på bli-kjent-tur og middag / quiz på Fossheim hotell. Vi fekk veldig mange gode attendemeldingar på tiltaket.  |
| Sende ei gåve til alle nyfødte i Lom kommune, for å feire "nye innbyggjarar".  | Kontinuerleg / etter behov. | Gjennomført, men i regi av Helsestasjonen (som tidlegare).  |
| Sende velkomstbrev til alle nye innbyggjarar i Lom kommune | Kvart kvartal | Gjennomført. Det har vorte laga og distribuert velkomstbrev til 58 nye folk / familiar i Lom. Alle vart sendt samtidig for å invitere til tilflyttartreff parallelt.  |
| Marknadsføre fjorårets videoproduksjon "sumar i Lom" i samarbeid med Visit Jotunheimen | 2021 | Gjennomført. Filmen kan sjåast her: <https://www.youtube.com/watch?v=OnPTBEQ8Qws> Filmen har ca. 38 000 visningar på Visit Jotunheimen si Facebook-side.  |
| Ha oversikt over ledige jobbar i Lom, for å hjelpe innbyggjarar / tilflyttarar som tek kontakt med å finne ein arbeidsplass | Kontinuerleg / etter behov. | Gjennomført. Folk som har tatt kontakt har fått oppfølging. |
| Profilere / oppdatere Lom\_nasjonalparklandsby på Instagram | Kontinuerleg / etter behov. | Gjennomført.  |
| Bidra til å utarbeide ein ny kommunikasjon- og omdømmestrategi for Lom | 2021 | Ikkje gjennomført. Informasjonsarbeidet har vorte prioritert til covid-19 arbeid.  |
| Styrke reiseliv- og handelsnæringa og Lom som arrangementsstad | Delta i arbeidsgruppa for å utarbeide ny besøksstrategi for Besseggen, med sikte på å få autorisasjon som nasjonal turiststig. Diskutere om dette kunne vore aktuelt for andre turmål i Lom.  | 2021 - 2022 | Gjennomført. |
| Følge opp alle spørsmål knytt til filmproduksjon i Lom, med sikte på å få lagt flest mogleg av desse til Lom og Ottadalen.  | Kontinuerleg / etter behov. | Gjennomført. I 2021 var dette fyrst og fremst knytt til oppfølging av storfilmen TROLL, som delvis vart spelt inn i Lom. Her fekk heile Lom veldig gode attendemeldingar frå produksjonsselskapet.  |
| Vere ein bidragsytar i arbeidet med å etablere ei landslinje for fjellfriluftsliv på Nord-Gudbrandsdalen vidaregåande skule avdeling Lom | Kontinuerleg / etter behov. | Det har ikkje vore behov for bistand / bidrag frå næringskontoret i denne saka i 2021.  |
| Støtte opp om tiltak som bidreg til å etablere Lom som eit gastronomisk knutepunkt | Kontinuerleg / etter behov. | Delvis gjennomført. Det har vore fleire møter knytt til dette temaet i 2021, men ingenting er konkretisert enda.  |
| Jobbe for å få på plass fleire ladestasjonar for el-bil i kommunen, med særleg vekt på Galdesand og Fossbergom | 2021 - 2023 | Delvis gjennomført. Det har vorte gjennomført fleire møter knytt til dette i 2021. Det er grunn til å tru at fleire av desse vil resultere i konkrete resultat i 2022.  |
| Støtte Visit Jotunheimen AS med eit årleg driftstilskot | 2021 | Gjennomført.  |
| Vere ein bidragsytar i arbeidet med å etablere eit nasjonalt kompetansesenter for fjellredning i Lom | Kontinuerleg / etter behov. | Delvis gjennomført. Kommunen har ikkje vore aktiv inne som bidragsytar i denne saka, men har løyvd kr. 1,4 millionar til fase 2 av denne etableringa.  |
| Støtte opp om tiltak som bidreg til å vidareutvikle Lom som handelstad med fokus på nisje- og lokale kvalitetsprodukt | Kontinuerleg / etter behov. | Gjennomført. Særleg viktig i 2021 er tilrettelegging som vart gjort for å gjere Lom til ein meir attraktiv julelandsby, der Lom kommune og Visit Jotunheimen m.fl. har samarbeidd om å få på plass julebelysning på rogntrær og på Utleggsbrua.  |
| Vurdere om Lom burde sette i gong eit arbeid for å få status som berekraftig destinasjon | 2021 | Gjennomført. Lom har fått tilskot til fase 1 i det å bli berekraftig destinasjon, der Visit Jotunheimen har prosjektleiaransvar. Kommunen deltek i styringsgruppa.  |
| Støtte opp om arrangement som bidreg til auka aktivitet året rundt i Lom, og som bygger opp om lokale fortrinn. | Kontinuerleg / etter behov. | Delvis gjennomført. På grunn av korona har det ikkje vore aktuelt med mange arrangement, men kommunen har gitt både tilskot og rådgjeving til nyetableringa Jotunheimen Ultimate Challenge.  |
| Arbeidsplassar knytt til bygg, anlegg, industri og transport skal utviklast og takast vare på | Profilere ledige næringstomter i industriområdet og jobbe for å legge til rette for meir næringsareal og / eller vidareutvikling av eksisterande næringsareal | Kontinuerleg / etter behov. | Delvis gjennomført. Lista med ledige tomter / næringslokale er oppdatert og ligg tilgjengeleg her: <https://www.lom.kommune.no/tenester/naringsliv-og-landbruk/naringsutvikling-etablering/ledige-naringstomter-og-lokale/> Forslag til utvida næringsareal i Lom har vore oppe til behandling i kommuneplanen sin arealdel. Denne må ut på ny høyring før noko blir vedtatt.  |
| Gjennomføre eit møte saman med Sintef for å stimulere til fleire FoU-prosjekt innanfor m.a. bygg, anlegg, teknologi, industri og transport | 2021 | Gjennomført. Rundt 20 deltok på møtet med Sintef på Lom bryggeri. I tillegg hadde kommunen eit eige møte med Sintef, som førte til eit tettare samarbeid og eit konkret prosjekt i etterkant.  |
| Sikre rask saksbehandling knytt til tildeling av næringstomter | Kontinuerleg / etter behov. | Gjennomført. Dei som har vore i kontakt med kommunen ang. næringstomt har fått oppfølging.  |
| Støtte opp om fellestiltak innanfor desse bransjane som kjem mange til gode | Kontinuerleg / etter behov. | Ikkje gjennomført. Det har ikkje vore tatt initiativ til fellestiltak i 2021.  |
| Vere ein ansvarleg innkjøpar, som sikre mest mogleg lokal verdiskaping innanfor regelverket for offentlege anbod. Støtte opp om universitetsregionprosjektet.  | Kontinuerleg / etter behov. | Vanskeleg å måle.  |

I tillegg til det som vart vedtatt i gjennomføringsplanen har næringskontoret hatt mykje ekstraoppfølging som følgje av korona.
Lom kommune har m.a. vorte tildelt kommunale kompensasjonsmidlar i tre tildelingar, som har resultert i behandling av totalt 37 ulike søknadar og tildeling av over 2 millionar kroner. I tillegg til utarbeiding av retningslinjer, utlysing, bedriftsoppfølging og saksbehandling har det vore ein relativt arbeidskrevjande prosess med revisjon og rapportering på regionalforvaltning.no i etterkant. Det har også vore oppfølging av del- og sluttutbetalingar knytt til ekstraordinært næringsfond på grunn av korona, med sluttfrist 31.januar 2022.